[pic] | COMISIA COMUNITĂŢILOR EUROPENE |

Bruxelles, 25.4.2008

SEC(2008) 535 final

RAPORTUL COMISIEI CĂTRE PARLAMENTUL EUROPEAN ȘI CONSILIU

privind cheltuielile FEGA Sistem de avertizare rapidă Nr. 1-3/2008

CUPRINS

1. Procedura bugetară 2008 pentru FEGA 3

2. Venituri alocate FEGA 4

3. Venituri provenite din sume temporare pentru restructurare (sectorul zahărului) 4

4. Observații privind execuția bugetară din cadrul FEGA în 2008 5

5. Execuția veniturilor alocate FEGA 6

6. Execuția veniturilor provenite din sume temporare pentru restructurare (sectorul zahărului) 6

7. Execuția fondului de restructurare a industriei zahărului 7

8. Concluzii 7

ANEXA 1: | PROCEDURA BUGETARă 2008 PENTRU FEGA |

ANEXA 2: | CONSUMUL PREVIZIONAL DE CREDITE DIN CADRUL FEGA PÂNă LA 31.1.2008 |

1. PROCEDURA BUGETARă 2008 PENTRU FEGA

Procedura bugetară 2008 pentru Fondul European de Garantare Agricolă (FEGA) și sumele corespunzătoare ale creditelor pentru fiecare etapă a procedurii sunt rezumate în tabelul prezentat în anexa 1.

Comisia a adoptat proiectul preliminar de buget (PPB) pentru Fondul European de Garantare Agricolă (FEGA) la începutul lunii mai 2007, care prevede credite de angajament însumând 42 194,8 MEUR și credite de plată însumând 42 319,9 MEUR. Sumele pentru creditele prevăzute se bazau pe o evaluare a condițiilor pieței externe și a celei interne pentru diferitele produse în cauză, pe impactul propunerii unei reforme privind sectorul fructelor și legumelor, precum și pe impactul ratei de modulare atingând nivelul maxim de 5%, asupra ajutoarelor directe.

În iulie 2007, Consiliul Ecofin-Budget a adoptat proiectul de buget (PB) prin care reducea cu 550 MEUR creditele solicitate în PPB. Creditele pentru măsurile privind piața au suferit o reducere considerabilă de 350 MEUR, cu excepția sistemelor referitoare la hrana pentru persoanele cele mai defavorizate, la distribuirea gratuită de fructe și legume, precum și la laptele destinat unităților școlare. Creditele pentru închiderea conturilor au crescut cu 200 MEUR (cheltuieli negative). În schimb, Parlamentul European, la prima lectură a PPB, nu numai că a revenit asupra reducerilor Consiliului, ci chiar a mărit creditele cu aproximativ 30 MEUR, în special pentru aceleași sisteme care nu erau vizate de reducerea considerabilă propusă de Consiliu.

În octombrie 2007, Comisia a revizuit și actualizat estimările inițiale ale necesarului prevăzut în PPB, pe baza celor mai recente evoluții ale legislației agricole, ale piețelor agricole și ale ratei de schimb euro/dolar și a prezentat autorității bugetare Scrisoarea de modificare nr. 2/2008. Prin aceasta, Comisia a solicitat credite de angajament totale însumând 40 862,3 MEUR și credite de plată totale însumând 40 988,5 MEUR. În comparație cu creditele solicitate inițial în PPB, Comisia a redus cu 1 332,5 MEUR creditele solicitate în Scrisoarea de modificare pentru 2008.

Bugetul pentru 2008 a fost adoptat în sesiunea plenară a Parlamentului European din decembrie 2007. Creditele de angajament ale bugetului pentru 2008 pentru măsurile privind piețele agricole și ajutoarele directe (domeniul politic 05) însumau 40 562,3 MEUR, iar creditele de plată însumau 40 688,5 MEUR. Pe lângă acestea, au fost prevăzute credite de angajament de 281,7 MEUR și credite de plată de 225,7 MEUR pentru domeniul politic 17 – măsuri veterinare și fitosanitare. În sfârșit, au fost prevăzute credite de angajament de 32,5 MEUR și credite de plată de 31,5 MEUR pentru domeniul politic 11 – pescuit, în bugetul pentru 2008.

În final, creditele de angajament din bugetul pentru 2008 al FEGA însumau 40 876,5 MEUR iar creditele de plată, 40 945,6 MEUR. Diferența dintre creditele de angajament și creditele de plată se datorează faptului că creditele diferențiate sunt folosite pentru plăți efectuate direct de Comisie, mai ales pentru promovarea produselor agricole, pentru strategia politică și măsurile de coordonare în domeniul agriculturii, precum și pentru măsurile veterinare și fitosanitare.

2. VENITURI ALOCATE FEGA

Pe baza dispozițiilor articolului 34 din noul Regulament (CE) nr. 1290/2005 privind finanțarea politicii agricole comune, veniturile rezultate din corecțiile financiare efectuate în temeiul deciziilor de verificare a conformității, din nereguli și din prelevările pentru lapte sunt considerate venituri alocate finanțării cheltuielilor FEGA. În conformitate cu aceste norme, veniturile alocate pot fi utilizate, parțial sau total, pentru a acoperi finanțarea cheltuielilor FEGA, în cazul în care creditele acordate de autoritatea bugetară nu sunt suficiente pentru a finanța cheltuielile suportate de statele membre. În cazul în care o parte a acestor venituri nu este utilizată, aceasta va fi reportată automat în exercițiul financiar următor.

În momentul stabilirii bugetului pentru 2008, s-a făcut o estimare a acestor venituri, atât pentru exercițiul financiar următor, cât și pentru sumele care erau susceptibile de a fi reportate din exercițiul financiar 2007 în 2008. Această estimare a fost luată în considerare în momentul în care autoritatea bugetară a adoptat creditele bugetului pentru 2008. Și anume:

- veniturile provenind din sumele recuperate în urma verificării conformității și a corectării neregulilor au fost estimate la 500 MEUR și, respectiv, 80 MEUR, în timp ce veniturile provenind din prelevările pentru lapte au fost estimate la 219 MEUR. Prin urmare, suma veniturilor alocate susceptibile de a fi generate în cursul exercițiului financiar 2008 s-a estimat la 799 MEUR;

- suma veniturilor alocate susceptibile de a fi reportate din exercițiul financiar 2007 în 2008 a fost estimată la 1 138 MEUR;

- suma totală de 1 973 MEUR a fost luată în considerare prin reducerea cu 467 MEUR a creditelor solicitate pentru fondurile operaționale ale organizațiilor de producători din sectorul fructelor și legumelor și cu 1 470 MEUR a creditelor solicitate pentru sistemul de plăți unice. Pentru aceste sisteme, autoritatea bugetară a acordat în final credite însumând 105 MEUR și, respectiv, 27 220 MEUR.

3. VENITURI PROVENITE DIN SUME TEMPORARE PENTRU RESTRUCTURARE (SECTORUL ZAHăRULUI)

Sumele temporare acordate pentru restructurarea din sectorul zahărului sunt considerate ca fiind venituri alocate, destinate finanțării ajutorului de restructurare din industria zahărului și a altor ajutoare prevăzute de Fondul de restructurare a industriei zahărului. Pentru fiecare an de comercializare, începând cu 2006/2007 și până în 2008/2009, aceste sume se referă la contingentele de zahăr, sirop de insulină și izoglucoză deținute de operatori în fiecare stat membru și urmează să fie vărsate Fondului de către statele membre în două tranșe, ale căror termene limită sunt 31 martie și, respectiv, 30 noiembrie ale fiecărui an. În momentul stabilirii bugetului pentru 2008, aceste venituri erau estimate la 2 374 MEUR pentru exercițiul financiar următor. În același timp, o sumă de 530 MEUR era susceptibilă de a fi reportată din exercițiul financiar 2007 în 2008.

4. OBSERVA Ț II PRIVIND EXECU Ț IA BUGETARă DIN CADRUL FEGA ÎN 2008

Pentru perioada 16 octombrie 2007 – 31 ianuarie 2008, nivelul real de execuție a bugetului raportat la profilul cheltuielilor bazate pe indicator, care a fost stabilit conform dispozițiilor articolului 20 din Regulamentul (CE) nr. 1290/2005 al Consiliului[1], este indicat în tabelul din anexa 2. Mai jos este prezentat un scurt comentariu privind articolele din buget care arată cele mai importante diferențe dintre nivelul real și cel prevăzut al execuției bugetului pentru 2008:

4.1. Factori monetari

În conformitate cu articolul 21 din Regulamentul (CE) nr. 1290/2005, bugetul adoptat de autoritatea bugetară a fost întocmit pe baza ratei medii de schimb, pentru perioada iulie – septembrie 2007, de 1 EUR = 1,37 $. Trebuie menționat faptul că, pentru perioada 1 august 2007 – 31 ianuarie 2008, rata medie de schimb a fost aproximativ egală cu 1 EUR = 1,43 $, adică mai mare cu 4,4% decât rata utilizată pentru întocmirea bugetului pentru 2008.

Cheltuielile efectuate în perioada menționată anterior țin cont de evoluția ratei de schimb dolar/euro. Trebuie menționat faptul că fixarea restituirilor la export pentru produsele agricole, în special pentru cereale și zahăr, este influențată de evoluția acestei rate de schimb.

4.2. Factori de piață

4.2.1. Cereale (–55,3 MEUR)

Această depășire a creditelor față de nivelul indicatorului se datorează accelerării ritmului vânzărilor de cereale din intervenții, precum și nivelului înalt al prețurilor pe piața internă la care se realizează aceste vânzări, față de nivelul scăzut al prețului reținut în momentul stabilirii bugetului pentru 2008.

4.2.2. Zahăr (–83,8 MEUR)

Această subutilizare a creditelor, în comparație cu nivelul indicatorului, se datorează cantităților reduse de zahăr exportat, față de cantitățile reținute în momentul stabilirii bugetului pentru 2008.

4.2.3. Fructe și legume (+124,8 MEUR )

Cheltuielile efectuate, în comparație cu nivelul indicatorului, arată depășirea creditelor, menționată mai sus, la 31 ianuarie 2008.

Cu toate acestea, ar trebui menționat faptul că această depășire a creditelor bugetare este de natură tehnică. Venituri estimate la 467 MEUR au fost alocate pentru finanțarea cheltuielilor pentru fondurile operaționale ale organizațiilor de producători din sectorul fructelor și legumelor. Creditele bugetare pentru 2008 solicitate și acordate de autoritatea bugetară pentru acest sector nu includeau aceste venituri. Prin urmare, cheltuielile efectuate în prezent sunt comparate cu indicatorul care se aplică unui nivel al creditelor mai mici din cauza veniturilor alocate acestui sector. Acesta este motivul depășirii actuale a creditelor bugetare în acest stadiu.

Dacă veniturile alocate acestui articol ar fi fost luate în considerare, ar fi rezultat o subutilizare de aproximativ 95,1 MEUR.

4.2.4. Vin (–111 MEUR)

Această subutilizare a creditelor, în comparație cu nivelul indicatorului, se datorează încetinirii ritmului în care statele membre plătesc ajutoarele de restructurare și de reconversie. În acest stadiu, acest model de utilizare a creditelor este considerat temporar.

4.3. Ajutoare directe (+ 3 759,6 MEUR)

Cheltuielile efectuate, în comparație cu nivelul indicatorului, arată depășirea creditelor, menționată mai sus, la 31 ianuarie 2008, legată în special de ajutoarele directe separate.

Ar trebui menționat faptul că această depășire a creditelor bugetare este de natură tehnică. Venituri estimate la 1 470 MEUR au fost alocate pentru finanțarea cheltuielilor pentru sistemul de plăți unice. Creditele bugetare pentru 2008 solicitate și acordate de autoritatea bugetară pentru acest sistem nu includeau aceste venituri. Prin urmare, cheltuielile efectuate în prezent sunt comparate cu indicatorul care se aplică unui nivel al creditelor mai mici din cauza veniturilor alocate acestui sistem. Acesta este motivul depășirii bugetului în acest stadiu.

Dacă veniturile alocate acestui articol ar fi fost luate în considerare, atunci ar fi rezultat o depășire cu 2 552,7 MEUR.

5. EXECU Ț IA VENITURILOR ALOCATE FEGA

Tabelul din anexa 2 arată că, începând cu 31 ianuarie 2008, au fost colectate venituri alocate însumând 458,3 MEUR. Și anume:

- sumele recuperate în urma verificării conformității s-au ridicat la aproximativ 204,9 MEUR, cu sume suplimentare prevăzute până la sfârșitul exercițiului bugetar;

- veniturile rezultate din corectarea neregulilor s-au ridicat la aproximativ 33,3 MEUR, cu sume suplimentare prevăzute, de asemenea, până la sfârșitul exercițiului bugetar, iar

- din prelevările pentru lapte, s-a colectat o sumă de aproximativ 220,1 MEUR, față de estimarea inițială de 219,0 MEUR.

Față de suma estimată inițial la 1 138 MEUR, suma veniturilor alocate reportate din 2007 în 2008 s-a ridicat în final la 1 159,5 MEUR.

6. EXECU Ț IA VENITURILOR PROVENITE DIN SUME TEMPORARE PENTRU RESTRUCTURARE (SECTORUL ZAHăRULUI)

În noiembrie 2007, statele membre au plătit a doua tranșă a sumelor temporare pentru restructurare de aproximativ 858,1 MEUR, datorate pentru anul de comercializare 2006/2007.

Față de suma inițial estimată la 530 MEUR, suma veniturilor alocate reportate din 2007 în 2008 s-a ridicat în final la 735,8 MEUR.

7. EXECU Ț IA FONDULUI DE RESTRUCTURARE A INDUSTRIEI ZAHăRULUI

Începând cu sfârșitul lunii ianuarie, statele membre au plătit aproximativ 1,3 MEUR pentru ajutoare destinate industriei restructurate a zahărului, ajutoare de diversificare, precum și ajutoare destinate rafinării zahărului.

8. CONCLUZII

Creditele bugetului FEGA, utilizate între 16 octombrie 2007 și 31 ianuarie 2008 de către statele membre pentru cheltuielile aferente măsurilor privind piața și ajutoarelor directe însumau 30 696 MEUR, ceea ce implica o depășire a acestor credite cu aproximativ 3 578,5 MEUR. Această depășire se datorează în principal ajutoarelor directe separate și în special sistemului de plăți unice. Pe baza observațiilor făcute la punctele 4.2 și 4.3 de mai sus, această depășire pare temporară în acest stadiu, iar riscurile ca actualele credite ale bugetului să fie insuficiente pentru finanțarea cheltuielilor declarate de statele membre sunt minime.

[pic]

[pic]

[1] JO L 209, 11.8.2005, p. 1. Regulament modificat ultima dată prin Regulamentul (CE) nr. 320/2006 (JO L 58, 28.2.2006, p. 42).